burgasdotpro/wikipedia huggingface dataset:
Ustinski vodopad

Ustinski vodopad (, doslova "Ustinský vodopád") je vodopád nachádzajúci sa v južnom Bulharsku v Plovdivskej oblasti v blízkosti dediny Ustina.
Názov.
Názov vodopádu bol odvodený od mena blízkej dediny Ustina v ktorej katastri sa vodopád nachádza.
Poloha.
Vodopád sa nachádza v severných svahoch pohoria Rodopy v bezprostrednej blízkosti dediny Ustina v okrese Rodopi.
Charakteristika.
Výška vodopádu je približne 1820 metrov. Rieka na ktorej sa vodopád nachádza je málovodná. Vodopád je najmohutnejší v priebehu apríla a mája, prípadne po výdatných dažďoch, kedy je stav vody v rieke najvyšší. Vodopád je takmer zo všetkých strán obkolesený skoro kolmými strmými skalnými stenami, ktoré vytvárajú optický dojem, že vodopád je ešte vyšší než v skutočnosti.
Druhý vodopád.
Vyššie po toku rieky v ťažko dostupnom teréne sa nachádza ešte jeden veľký vodopád, ktorý ale nie je veľmi známy a z dôvodu ťažkého terénu takmer nie je navštevovaný. Obidvom vodopádom sa tak niekedy hovorí Ustinski vodopadi (, doslova "Ustinské vodopády"). Okrem toho sa na celom toku rieky vyskytujú ešte ďalšie menšie vodopády, ktoré sú však z dôvodu zložitosti terénu neprístupné.
Turizmus a dostupnosť.
Vodopád je voľne prístupný. Východiskový bod k návšteve vodopádu je malá plošina s kašnou v hornej časti dediny Ustina, kde sa začína značkovaná ekotrasa vedúca k samotnému vodopádu a blízkej kaplnke. Trasa nie je náročná a od dediny k vodopádu sa dá dostať za približne 2530 minút. Pri vodopáde je vybudované miesto pre oddych s ohniskom.
Medzinárodná lyžiarska federácia

Medzinárodná lyžiarska federácia (, skr. FIS) je hlavným medzinárodným orgánom pre lyžovanie a snowboarding. Federácia bola založená 2. februára 1924 vo francúzskom Chamonix. Je zodpovedná za olympijské disciplíny v alpskom lyžovaní, behu na lyžiach, skokoch na lyžiach, severskej kombinácii, akrobatickom lyžovaní a snoubordingu. Federácia je tiež zodpovedná za stanovenie pravidiel medzinárodných súťaží. V súčasnosti má vo federácii členstvo 118 národných lyžiarskych zväzov. Sídli v Oberhofen am Thunersee vo Švajčiarsku.
Lyžiarske disciplíny.
Medzinárodná lyžiarska federácia organizuje nasledujúce lyžiarske športové disciplíny, nad ktorými dohliada na súťažiach a majstrovstvách sveta:
Majstrovstvá sveta.
Medzinárodná lyžiarska federácia usporiadava tieto majstrovstvá sveta:
Svetové poháre.
Medzinárodná lyžiarska federácia usporadúva tieto svetové poháre:
Európska liga vo volejbale mužov 2019

Európska liga vo volejbale mužov 2019 bol 16. ročník prestížnej Európskej ligy mužov, európskej súťaže národných tímov vo volejbale, ktorú organizuje Európska volejbalová konfederácia (CEV). Konal sa od 25. mája – 30. júna 2019. Európskej ligy sa zúčastnilo 20 tímov. Súťaž je rozdelená na Zlatú a Striebornú Európsku ligu. Víťaz Striebornej časti EL postúpi vyššie do Zlatej Európskej ligy a najhorší tím Zlatej EL zostúpil do Striebornej Európskej ligy. Víťaz a finalista Final four Zlatej EL mal právo štartovať na Vyzývacom pohári v boji o účasť v Lige Národov. Víťazi základných skupín Zlatej časti EL postupujú spolu s usporiadateľom záverečného turnaja do Final four. V striebornej časti EL postupujú najlepší z oboch skupín do finále, kde zabojujú o účasť v Zlatej Európskej lige. V skupine sa hrá systémom doma&amp;vonku. V Zlatej časti Európskej ligy zvíťazilo premiérovo družstvo Turecka. Striebornú časť Európskej ligy vyhralo a postúpilo do Zlatej Európskej ligy družstvo Rumunska.
Finále Striebornej Európskej ligy.
 Pireas, Alexandria
Final four Zlatej Európskej ligy.
 Tallinn
Integrovaný dopravný systém Žilinského samosprávneho kraja

Integrovaný dopravný systém Žilinského samosprávneho kraja (skr. IDS ŽSK) je integrovaný dopravný systém, ktorý po svojom dokončení zabezpečí prepojenie rôznych druhov verejnej dopravy v rámci Žilinského kraja. Po ukončení prvej a druhej etapy spustenia od 1. augusta 2024 pokrýva územie okresov Bytča, Čadca, Kysucké Nové Mesto, Martin, Turčianske Teplice a Žilina. Jeho organizátorom je spoločnosť "Integrovaná doprava Žilinského kraja" ("ID ŽK"). 
Príprava a spustenie.
V septembri 2017 bola Žilinským samosprávnym krajom a mestom Žilina založená spoločnosť "Integrovaná doprava Žilinského kraja, s.r.o." „za účelom prevádzkovania integrovaného dopravného systému vo verejnom záujme na území Žilinského kraja a na území priľahlých záujmových regiónov“
Fázy spustenia.
Spustenie integrovaného dopravného systému je plánované v piatich etapách:
Tarifné zmeny.
S platnosťou od októbra 2020 prebehla ako príprava integrácie zmena tarify v prímestskej autobusovej doprave v celom kraji: dovtedajšia pásmová tarifa sa zmenila na kilometrickú, zaviedla sa možnosť zvýhodneného prestupu a zjednotili sa tarifné podmienky pre zľavnené cestovné. Okrem toho si začali autobusoví dopravcovia vzájomne uznávať bezkontaktné dopravné karty. V rámci MHD Žilina prebehla tarifná zmena s platnosťou od apríla 2021: pásmová tarifa sa zmenila na časovú a zrušilo sa obmedzenie počtu jázd pri predplatných cestovných lístkoch.
Tarifa.
Tarifa IDS ŽSK je zónovo-časová. Územie je rozdelené na tarifné zóny typu REGIÓN a MESTO, označené dvoj- a trojmiestnymi číslami. Na tarifnom území miest Žilina, respektíve Martin (zahŕňa aj Vrútky a obce Lipovec, Bystrička a Turčianske Kľačany) sa nachádzajú dve tarifné zóny s rovnakou územnou platnosťou, ale rozdielnou tarifnou sazbou. Jedna z nich zahŕňa aj MHD, druhá (lacnejšia) iba prímestské autobusy a vlaky.
Integrované cestovné v IDS ŽSK zahŕňa:
Linky.
Železničné linky.
Cestovné lístky IDS ŽSK platia vo iba v osobných vlakoch a vlakoch kategórie Regional Express.
Prímestské autobusové linky.
Autobusové linky sú označené trojmiestnym číslom podľa regiónu, v ktorom premávajú:
Mestská hromadná doprava.
Linky mestskej dopravy v Žiline sú označené jedno- a dvojmiestnymi číslami, linky mestskej dopravy v ostatných mestách trojmiestnym číslom podľa regiónu, rovnako ako prímestské autobusy:
Zdroj:
Parný kúpeľ

Parný kúpeľ je miestnosť naplnená parou na účely relaxácie a očisty. Má dlhú históriu, siaha až do gréckych a rímskych čias.
História.
Parný kúpeľ pochádza z rímskych kúpeľov, ktoré sa začali rozvíjať počas obdobia Rímskej ríše. Starorímske kúpele slúžili mnohým komunitným a spoločenským funkciám rímskej spoločnosti. Mnoho občanov v Ríme využívalo rímske verejné kúpele bez ohľadu na sociálno-ekonomický stav. Tieto rímske kúpele boli zásobované prírodnými horúcimi prameňmi spod zeme.
Historické časti kúpeľov - rímske, stredoveké, gruzínske a viktoriánske boli obnovené v anglickom Bathe a sú k dispozícii ako verejné kúpele alebo ako termálne kúpele.
Moderné parné kúpele.
Dnes ešte stále existujú prírodné parné kúpele, ktoré často používajú podobné systémy, aké používali Rimania a ktoré obsahujú potrubia a čerpadlá, ktoré privádzajú vodu nahor a do veľkých bazénov všade tam, kde existujú prírodné pramene. Teraz sa používajú na udržiavanie teplej vody v kúpeľoch aj ohrievače.
Existuje veľa rôznych druhov parných kúpeľov, ktoré sa líšia od sáun. (Oba kúpele sú horúce, ale v saune sa para tvorí z vody liatej na kachle).
Turecké kúpele, parné miestnosti a parné sprchy sú druhmi parných kúpeľov.
Kompozitný materiál

Kompozitný materiál, skrátene kompozit, je vo všeobecnosti materiál zložený z dvoch, alebo viacerých iných materiálov, ale s rozdielnymi vlastnosťami, ktoré dohromady dávajú výslednému výrobku nové vlastnosti, ktoré nemal sám o sebe žiaden z nich.
Jedným z najznámejších kompozitných materiálov je železobetón. Typickým zástupcom je aj sklolaminát - kompozit zo sklenených vlákien a živice, zvyčajne polyesterovej.
Obyčajne jedna zo súčastí dodáva výrobku pevnosť a druhá slúži ako spojivo.
Prednosti kompozitných materiálov spočívajú spravidla predovšetkým v ich hmotnosti. Voči tradičným oceľovým komponentom majú aj pri väčšom objeme podstatne nižšiu hmotnosť, čo uľahčuje ich prepravu a rýchlu a ľahkú montáž a demontáž. Kompozitné materiály sa výraznejšie nedeformujú (ich medza elasticity zodpovedá medzi pevnosti). Majú veľmi vysokú medzu únavy a sú stabilné a spoľahlivé. Nevýhodou kompozitných materiálov s epoxidovou matricou môže byť citlivosť na riedidlá. Kompozity starnú v závislosti na vlhkosti a teplote.
Používajú sa aj trojzložkové kompozity, ktoré tvorí:
Nežiadúca môže byť nasiakavosť kompozitov. Kompozitné materiály sú stálofarebné a laminátové konštrukcie sú preverené dlhodobou prevádzkou. Variabilita tvarov a farieb bez obmedzenia umožňuje dokonalé prispôsobenie špecifiku danej stavebnej štruktúry.
Batwoman (seriál)

Batwoman je americký superhrdinský televízny seriál, ktorý mal premiéru 6. októbra 2019 na stanici The CW.
Externé odkazy.
http://www.cwtv.com/shows/batwoman/
Tour Landscape

Tour Landscape (predtým IBM Europe tower, Pascal tower a DDE tower) je mrakodrap nachádzajúci sa na predmestí Puteaux v Paríži, v biznis štvrti La Défense.
Ivan Šándor

Ivan Šándor (* 11. jún 1973, Bratislava) je slovenský filmový a dabingový herec.
Životopis.
Herectvo študoval na konzervatóriu v Bratislave, neskôr na VŠMU. Známym sa stal predovšetkým vďaka dabingu, najznámejšou postavou, ktorej prepožičal svoj hlas, je Joey Tribbiani Matta LeBlanca z kultového amerického seriálu "Priatelia", no daboval aj hercov Brada Pitta, Owena Wilsona, Matta Damona či Paula Walkera vo filme "Rýchlo a zbesilo".
Gymnázium Jána Chalupku

Gymnázium Jána Chalupku (skrátene GJCH) je gymnázium v Brezne so všeobecnovzdelávacím programom ponúkajúce široké spektrum voliteľných predmetov. Škola bola založená 15. septembra 1938 ako štátna československá reálka a od svojho vzniku viackrát zmenila názov aj zameranie. Aktuálne na nej študuje okolo 290 žiakov a vyučuje ich okolo 25 učiteľov. Škola je aktívne zapojená do viacerých projektov a súťaží ako sú IT akadémia, Cena vojvodu z Edinburgu, Zelená škola atď.
Štúdium.
Škola poskytuje všeobecné štvorročné a osemročné štúdium s voliteľnými predmetmi pre posledné 2 ročníky štúdia. Voliteľné predmety sú:
Absolventi.
Medzi významných absolventov školy patria:
Batwoman

Batwoman (doslova: netopieria žena) môže byť:
Zoznam poslancov Nitrianskeho samosprávneho kraja (2017 – 2022)

Zoznam poslancov Nitrianskeho samosprávneho kraja vo volebnom období 2017 – 2022 obsahuje mená poslancov Nitrianskeho samosprávneho kraja, ktorí boli zvolení vo voľbách do orgánov samosprávnych krajov na Slovensku v roku 2017 a pôsobili vo volebnom období 20172022. V 54-člennom zastupiteľstve získala najviac mandátov ľavicovo-pravicová koalícia vtedajších vládnych strán MOST-HÍD, SNS a SMER-SD (17 poslancov). Mandáty ďalej získali strany SMK-MKP (14 poslancov), široká pravicová koalícia strán OĽANO, NOVA, OKS, ŠANCA, KDH a SaS (10 poslancov) a Kotleba – ĽSNS (1 poslanec). 15 poslancov bolo zvolených ako nezávislí kandidáti, čo predstavovalo oproti minulému volebnému obdobiu nárast o 11.
Zloženie zastupiteľstva.
V priebehu volebného obdobia došlo k trom zmenám v zastupiteľstve. Po zvolení za poslanca Európskeho parlamentu sa vzdal mandátu poslanca v auguste 2019 Milan Uhrík, ktorého nahradil Ondrej Šedivý. Po úmrtí poslanca Csabu Tolnaia v júli 2021 na miesto jeho zaniknutého mandátu nastúpil v auguste 2021 Ivan Murín. Poslednou zmenou bol zánik mandátu úmrtím poslanca Lászlóa Szigetiho vo februári 2022, nahradila ho v marci 2022 Andrea Vitkóová.
ISRU

In situ resource utilization (skrátene ISRU) alebo "využívanie miestnych zdrojov", je zhromažďovanie, spracovanie, skladovanie a použitie materiálov nájdených alebo vyrobených na iných astronomických objektoch (Mesiac, Mars, asteroidy atď.), ktoré nahrádzajú materiály, ktoré by sa tam inak museli priviesť zo Zeme.
ISRU by mohol poskytnúť materiály na podporu života, pohonné hmoty, stavebné materiály a energiu pre užitočné náklady kozmických lodí, alebo pre posádky na prieskum vesmíru. V súčasnosti je bežné, že kozmické lode a robotické misie na planetárnych povrchoch využívajú dopadajúce slnečné žiarenie pomocou solárnych panelov. Používanie ISRU na výrobu materiálu nebolo zatiaľ realizované v rámci žiadnej vesmírnej misie, hoci niekoľko testov na konci roku 2000 skúšalo rôzne techniky lunárneho ISRU.
ISRU sa už dlho považuje za možnú cestu na zníženie nákladov vesmírnej architektúry a prieskumu vesmíru.
Využitie.
Voda.
V kontexte ISRU sa voda najčastejšie hľadá priamo ako palivo, alebo ako surovina na výrobu paliva. Aplikácie tiež zahŕňajú jej použitie pri podpore života buď priamo pitím, na pestovanie potravín, výrobu kyslíka alebo v mnohých ďalších priemyselných procesoch.
Stavebné materiály.
Kolonizácia planét alebo mesiacov si bude vyžadovať získanie miestnych stavebných materiálov, napríklad regolitu. Regolit je možné použiť priamo, ako sypané konštrukcie (radiačné tienenie, tepelnú a protimeteorickú ochranu), alebo spracovaný na stavebné diely.
Technologické prototypy a demonštrátory.
MOXIE.
"Mars Oxygen ISRU Experiment" (skr. MOXIE, slov. "ISRU experiment na výrobu kyslíka na Marse") je prototyp v 1 % mierke dopravený na Mars v rámci misie NASA Mars 2020, umiestnený na roveri Perseverance, ktorý bude testovať výrobu kyslíka (O2) z marťanskej atmosféry, zloženej prevažne z oxidu uhličitého (CO2):
RASSOR.
"RASSOR" (Regolith Advanced Surface System Operations Robot – robot pre pokročilý výskum povrchového regolitu) je prototyp ťažobného roveru (kombajnu), ktorý bol testovaný v stredisku NASA na Kennedy Swamp Works. RASSOR je navrhnutý tak, aby zdolal obtiažny terén. Lopatkové ťažobné kolesá sú súčasne zásobníkom na prepravu regolitu.
Reaktor CaRD.
Vedci z Johnsonovho strediska, NASA, extrahovali kyslík zo simulovaného Mesačného regolitu. V reaktore CaRD (Carbothermal Reduction Demonstration) pomocou laseru simulovali zahriatie regolitu koncentrovaným Slnečným svetlom. Kyslík získali prevažne redukciou oxidov kremičitanov.
Európska liga vo volejbale mužov 2011

Európska liga vo volejbale mužov 2011 bol 8. ročník prestížnej Európskej ligy mužov, európskej súťaže národných tímov vo volejbale, ktorú organizuje Európska volejbalová konfederácia (CEV). Konala v 12 dejiskách všetkých zúčastnených tímov od 27. mája – 17. júla 2011, za účasti 12 tímov rozdelených do 3 skupín. Najlepšie tímy z každej skupiny postúpili do Final four spolu s usporiadateľom Final four, ktoré sa hralo na Slovensku v Košiciach. Víťaz Európskej ligy mal právo zúčastniť sa kvalifikácie o postup do Svetovej ligy v roku 2012.
Final four v Košiciach.
 Košice
Iveta Pagáčová

Iveta Pagáčová (* 31. august 1982, Košice) je slovenská televízna a divadelná herečka.
Životopis.
Narodila sa v Košiciach. Najprv študovala na Baníckej fakulte Technickej univerzity v Košiciach, no štúdium ukončila. V roku 2006, rok po absolvovaní štúdia herectva na Vysokej škole múzických umení v Bratislave, sa stala členkou umeleckého súboru Mestského divadla Žilina. Okrem hrania sa venuje aj pedagogickej činnosti. Niekoľko rokov vedie Letný divadelný tábor, ktorý MD Žilina realizuje od roku 2014. V súčasnosti aj učí na Súkromnom hudobnom a dramatickom konzervatóriu v Martine.
Locate (Unix)

codice_1 je unixový nástroj, ktorý slúži na vyhľadanie súborov v súborovom systéme. Vyhľadáva vo vopred vytvorenej databáze (indexe) súborov, ktorá je generovaná príkazom codice_2 (a typicky aj pravidelne aktualizovaná spúšťaním codice_2 z démona) a komprimovaná pomocou prírastkového kódovania. Nástroj vznikol v roku 1982.
Nástroj pri väčšom množstve súborov umožňuje výrazne efektívnejšie vyhľadávanie než prosté iteratívne prehľadávanie adresárovej štruktúry (napríklad cez codice_4). Je však potrebná pravidelná aktualizácia indexu, ku ktorej dochádza aj pokiaľ používateľ nástroj aktívne nepoužíva.
Použitie.
$ updatedb --localpaths=/ --prunepaths="/home /srv /dev/shm"
$ locate '*'|wc -l
776084
$ locate grub.cfg
/boot/grub/grub.cfg
/etc/grub.d/backup/boot_grub/grub.cfg
/usr/share/doc/grub-common/examples/grub.cfg
Parametre updatedb v príklade:
Implementácie.
Verzie BSD a GNU Findutils pochádzajú z pôvodnej implementácie. Databáza s informáciami o súboroch je prístupná všetkým používateľom a index je vytváraný pod používateľom root.
codice_1 je tiež zahrnutý v systéme MacOS.
codice_6 ("Merging Locate") a starší codice_7 ("Secure Locate") používajú databázu zahŕňajúcu aj prístupové práva k súborom a pri vyhľadávaní zobrazuje len názvy súborov prístupné aktuálnemu používateľovi.
Bitka pri Košiciach

Bitka pri Košiciach () sa uskutočnila 18. októbra 1685 v Košiciach v Maďarskom kráľovstve, medzi armádami Osmanskej ríše a Svätej rímskej ríše.
Rakúsky veliteľ, poľný maršal Aeneas de Caprara, v roku 1685 porazil tureckú armádu v blízkosti Košíc. Týmto víťazstvom obnovil kontrolu Habsburgovcov nad oblasťou, ktorú stratili v roku 1682, od ktorého bola ovládaná Kuruckým veliteľom Imrichom Tökölim. Bitka sa skončila kapituláciou Košíc. Košice boli v tej dobe chránené modernou pentagonálnou pevnosťou – Košickou citadelou, postavenou v južnej časti mesta v roku 1671.
František Illenfeld

František Illenfeld (, ) bol významný moravský výrobca zvonov, ktorý pochádzal z Olomouca. Pracoval v Košiciach a jeho zlievarenská dielňa sa považovala za jednu z najlepších v Uhorskom kráľovstve.
Významné zvony.
František Illenfeld je autorom zvona Svätého Urbana z roku 1557, ktorý bol inštalovaný v Urbanovej veži v Košiciach. Jeho hmotnosť je 7 ton. Svätému Urbanovi bol zasvätený preto, lebo bol považovaný za patróna vinohradníkov a zároveň kedysi mesto vďaka obchodu s vínom dosiahlo veľký hospodársky rozmach. Dôkaz o tom, že ho skutočne odlial Illendeld, je uvedený priamo na samotnom zvone pomocou textu: "Odlial ma František Illenfeld z Olomouca v Košiciach 1557." V roku 1966 bol tzv. "Zvon Urban" zničený požiarom, ktorý zachvátil vežu. Zvon reštauroval Jiři Svoboda z rodinnej firmy zvonolejárov Dytrichovcov a v súčasnosti sa nachádza pred vchodom do samotnej veže. V roku 1996 odliali majstri Východoslovenských železiarní funkčnú kópiu zvona, ktorú darovali mestu Košice. Následne toho istého roku bol nový zvon osadený vo veži.
Illenfeld je taktiež autorom "Zvona Svätého Jána", ktorý je vystavený na Zvonárskej ulici v Starom Meste. Tento zvon bol odliaty v roku 1558. Zvon je vysoký 143 cm a jeho priemer je 141 cm. Zvon bol v roku 1968 vystavený na Expo v Japonsku.
Když ti svítí zelená

Když ti svítí zelená je jedenásty štúdiový album českej rockovej skupiny Olympic, ktorý v roku 1989 vydalo hudobné vydavateľstvo Supraphon.
Jedná sa o prvý album skupiny, ktorý bol kompletne nahratý v štúdiu Propast a zároveň je prvým albumom, na ktorého nahrávaní sa už nepodieľal posledný zakladajúci člen skupiny, Mirek Berka. S pôvodným Olympicom tak album nemá de facto nič spoločného a skôr už ide o sprievodnú kapelu Petra Jandu.
V roku 2009 vyšiel album v reedícii v Zlatej edícii Supraphonu.
Skladby albumu.
Hudba Petr Janda, texty Pavel Vrba (3-7,9) a Miroslav Černý (1,2,8,10,11).
Európska liga vo volejbale mužov 2010

Európska liga vo volejbale mužov 2010 bol 7. ročník prestížnej Európskej ligy mužov, európskej súťaže národných tímov vo volejbale, ktorú organizuje Európska volejbalová konfederácia (CEV). Konala sa v 8 dejiskách všetkých zúčastnených tímov od 4. júna – 17. júla 2010, za účasti 8 tímov rozdelených do 2 skupín. Najlepšie dva tímy z každej skupiny postúpili do Final four spolu s usporiadateľom Final four, ktoré sa hralo v Španielsku v Guadalajare. Víťaz Európskej ligy mal právo zúčastniť sa kvalifikácie o postup do Svetovej ligy v roku 2011.
Final four v Gualadajare.
 Guadalajara
Katova bašta

Katova bašta (, , ) je najväčšia a najzachovalejšia stavebná pamiatka zo stredovekého opevnenia mesta na Slovensku. Nachádza sa v Košiciach a jej pôvod sa datuje do 15.storočia.
História.
Pôvodne nešlo o baštu, ale o barbakán a jej súčasné pomenovanie pochádza až z 19. storočia. V porovnaní s inými barbakánmi nápadne rozsiahlejší objekt bol vybudovaný v dvoch časovo rozdielnych fázach.
Katovu baštu nechal vystavať po roku 1441 kapitán Košíc Ján Jiskra z Brandýsa v službách kráľa Ladislava Pohrobka, ktorý sa podieľaj aj na spevňovaní ostatných častí opevnenia v súvislosti so zvýšeným nebezpečím obliehania mesta prívržencami Vladislava Varnenčíka. Jiskra nechal "Maľovanú bránu" chrániť novým modernizačným prvkom stredovekej fortifikácie – barbakánom. V prvej fáze išlo o jednoduchú polkruhovitú stavbu, stojacu samostatne od luxemburskej hradby.
Druhá etapa výstavby Katovej bašty je datovaná zhruba do rokov 1461 – 1471. Barbakán bol radikálne prebudovaný na mohutné delostrelecké teleso s desiatimi delovými komorami. Svojimi parametrami ako veľkosť a oporný systém s hlineným valom, ktorý mal tlmiť delostrelecké nálety, predstavuje Katova bašta unikátny typ fortifikačného útvaru, ktorý je prechodom od rondelového systému ku bastiónovému, bežne rozšírenému v Európe až v 16. storočí.
Múzeum.
V roku 1935 sa realizovala prvá adaptácia areálu pre účely Východoslovenského múzea. V rokoch 1940 – 1943 sa uskutočnila prístavba repliky Rákociho exilového domu – Rodošto. Replika bola vybodovaná na staršom dome stojacom na severnej strane Katovej bašty. Po druhej svetovej vojne ostali priestory Katovej bašty využívané ako depozity múzea a neskôr aj ako priestory pre rôzne expozície a výstavy, ktorým slúži do dnes. Na poschodí bašty sa nachádza "Galéria bašta", v ktorej sa konajú rôzne umelecké výstavy.
Rekonštrukcia areálu sa uskutočnila v roku 2009 a bola realizovaná z grantu "Finančného mechanizmu Európskeho hospodárskeho priestoru" a "Nórskeho finančného mechanizmu", ktorý predložil Košický samosprávny kraj. Na rekonštrukciu bolo spolu vyčlenených zhruba 650 000 €. Stavebne bol celý areál odovzdaný do používania 30. septembra 2009.
V roku 2012 boli rekonštruované delové komory nazývané "kazematy". Išlo o priestor, ktorý sa nachádza na prízemí Katovej bašty, v ktorom sa v minulosti nachádzala aj klobučnícka manufaktúra Friedricha Gebrechta a neskôr priestory na bývanie.
FIRST Lego League Challenge

 
FIRST" LEGO League Challenge (predtým známa ako "FIRST" LEGO League), alebo FLL", je medzinárodná súťaž organizovaná organizáciou "FIRST" pre študentov základných a stredných škôl (v USA a Kanade vo veku 914 rokov, inde 916 rokov).
Každý rok, v auguste, sú tímy FIRST LEGO League Challenge oboznámené so skutočnou vedeckou výzvou, na ktorú sa majú tímy zamerať a skúmať ju. Súčasťou súťaže, v disciplíne robotiky, je návrh a programovanie Lego Mindstorms robotov plniacich tematické úlohy. Študenti vypracujú riešenie problému súvisiaceho s vedeckou výzvou (každý rok iná téma) a potom sa stretnú na regionálnych, národných a medzinárodných turnajoch, kde budú súťažiť, zdieľať svoje vedomosti, porovnávať nápady a predvádzať svoje roboty.
"FIRST" LEGO League Challenge je tvorený partnerstvom medzi "FIRST" a Lego Group. Má tiež menší robotický program pre deti vo veku 69 rokov s názvom "FIRST" LEGO League Explore.
Global Innovation Award.
Oficiálne zaregistrované tímy môžu byť tiež nominované svojim regiónom na cenu "Global Innovation Award", kde môžu získať grant na uskutočnenie svojho inovatívneho riešenia vyhlásenej vedeckej výzvy. V sezóne "FLL - Animal Allies - Zvieratá a ľudia", vyhral tím na prvom mieste 20 000 dolárov a ďalší dvaja globálny finalisti po 5 000 dolárov. Peniaze môžu byť použité na podporu myšlienok tímu, alebo na pokračovanie v programoch "FIRST".
Svetový pohár v alpskom lyžovaní 2019/2020

Svetový pohár v alpskom lyžovaní 2019/2020 bol 54. ročník Svetového pohára v alpskom lyžovaní usporiadaný Medzinárodnou lyžiarskou federáciou. Sezóna svetového pohára sa začala 26. októbra 2020 v Söldene, Rakúsku a predbežne skončila 7. marca 2020 v Kvitfjelli, Nórsku. Pôvodne sa mal skončiť až 22. marca 2020 v Cortina d’Ampezzo, Taliansku, ale kvôli prepuknutiu pandémie ochorenia COVID-19 bol ukončený predbežne.
Lake Louise Ski Resort

Lake Louise Ski Resort je lyžiarske stredisko v západnej Kanade, ktoré sa nachádza v národnom parku Banff neďaleko Lake Louise v provincii Alberta. Je jedným z troch hlavných lyžiarskych stredísk v národnom parku Banff. Stredisko sa nachádza na južných svahoch pohoria Slate Range v nadmorskej výške okolo 
V stredisku sa začalo lyžovať v 20. rokoch 20. storočia, prvý vlek bol postavený v roku 1954. V súčasnosti sa v stredisku nachádza 145 zjazdoviek, z toho 17 ľahkých, 25 stredne ťažkých, 54 ťažkých a 43 veľmi ťažkých a 9 vlekov a lanoviek. Najvyšší bod strediska má 
Lyžiarske stredisko je jednou z častých zastávok svetového pohára v alpskom lyžovaní Medzinárodnej lyžiarskej federácie a jediným strediskom v Kanade, kde sa táto súťaž koná. Toto podujatie označuje Alpine Canada, kanadský národný orgán pre preteky v alpskom lyžovaní, za „najvýznamnejšie kanadské preteky v alpskom lyžovaní“, ktoré priťahujú vysoko postavených zjazdových lyžiarov z celého sveta. Preteky sa začali konať v stredisku v sezóne 1979/1980 a od sezóny 1992/1993 až po sezónu 2019/2020 sa tu konali každý rok. Kvôli pandémii ochorenia COVID-19 bol pretek naplánovaný na rok 2020 zrušený a nekonal sa. Svoje prvé víťazstvo v pretekoch svetového pohára tu dosiahla najúspešnejšia americká lyžiarka Lindsey Vonnová.
Kajman

Kajman môže byť:
Európska liga vo volejbale mužov 2009

Európska liga vo volejbale mužov 2009 bol 6. ročník prestížnej Európskej ligy mužov, európskej súťaže národných tímov vo volejbale, ktorú organizuje Európska volejbalová konfederácia (CEV). Konala v 12 dejiskách všetkých zúčastnených tímov od 5.júna – 19. júla 2009, za účasti 12 tímov rozdelených do 3 skupín. Najlepšie tímy z každej skupiny postúpili do Final four spolu s usporiadateľom Final four, ktoré sa hralo v Portugalsku v Portimão. Víťaz Európskej ligy mal právo zúčastniť sa kvalifikácie o postup do Svetovej ligy v roku 2010.
Final four v Portimão.
 Portimão
Ostrovid

Ostrovid môže byť:
Extrovert

Extrovert (z lat. "extrávertere" - "extrá" = "navonok", "vertere" = "zameraný") je človek sústredený primárne na vonkajší svet a jeho vplyv na okolie. Svoju mentálnu energiu sústredia mimo seba, a tak dávajú viac najavo svoje pocity, vnemy a nápady. Extroverti majú tendenciu byť viac zhovorčiví, asertívni, nadšení a aktívni, svoje uznanie vyhľadávajú z vonkajších vnemov. Prítomnosťou iných ľudí energizovaní a viac vyhľadávajú sociálnu interakciu či kontakty ako introverti či ambiverti. Radi sa podieľajú na sociálnych aktivitách aj vo veľkých skupinách, dávajú najavo svoje pocity a rozmýšľajú počas rozprávania. Preferujú prácu v skupine alebo kolektívne projekty pred samostatnou prácou a viac konajú ako rozmýšľajú. Vlastnosť byť extrovert sa nazýva extroverzia. Opakom extroverta je introvert.
Väčšina slovenskej populácie sú extroverti. Pojem extroverta definoval a popularizoval švajčiarsky psychiater Carl Jung. Extroverzia je používaná v psychologickej typológií ako kľúčová vlastnosť v teóriách ako Big Five model, Myers-Briggs Type Indicator (typy s dominantnou extrovertnou funkciou so začiatočným písmenom E) alebo socionika (typy s extrovertným vedúcim informačným elementom končiace na písmeno E). V Hippokratovej teórií štyroch temperamentov sú extroverti v temperamente sangvinikov (emocionálne stabilný) alebo cholerikov (emocionálne labilný). 
Správanie.
Extroverti sú často videní vo väčších sociálnych skupinách. Radi trávia svoj čas von s kamarátmi, nemajú radi samotu (sú náchilní na nudu) a priveľké rozmýšľanie nad záležitosťami. Sú viac populárni, agresívni, expresívni a atraktívni. Sledujú viac vonkajšie javy ako svoj vnútorný svet, majú väčšiu škálu záujmov a viac známostí. Majú väčšiu snahu zapadnúť, sledovať sociálne normy a preferujú dekoratívnejšie oblečenie pred pohodlným. Extroverti majú väčšiu tendenciu konať zbrklo a bez rozmyslenia - radšej konajú ako sa nad svojimi akciami zamýšľajú (najmä extroverti). Spôsob života extrovertov je zväčša menej plánovaný, majú radi rušnejší život a značne menej preferujú vidiek pred mestom. V porovnaní s introvertnejšími ľudmi sa cítia viac ako súčasť sveta a viac doň zapadajú. Taktiež sa menej boja, že budú svojím prostredím či svetom ohromení. Vyžadujú však viac uznania a chváli ako introverti, hlavne z dôvodu slabej introspekcie nad svojími rozhodnutiami. Extroverti radi vytvárajú prostredie viac podporujúce sociálnu interakciu a môžu sa cítiť urazení pokiaľ ich nadšenie nie je opätované.
CubeSat

CubeSat je typ miniaturizovaného satelitu so štandardizovanou konštrukciou, tvorenou jedným alebo viacerými kubickými modulmi s hranou 10 cm. Základný modul (1U) má rozmery 100 × 100 × 113,5 mm a hmotnosť maximálne 2 kg, pričom moduly je možné kombinovať až do veľkosti 12U (2 × 2 × 3 moduly, rozmery 200 × 200 × 340,5 mm, hmotnosť do 24 kg). Pre svoju elektroniku a štruktúru často používajú bežné priemyselné komponenty. Na obežnú dráhu sú umiestňované vypustením z Medzinárodnej vesmírnej stanice (ISS) alebo ako sekundárne užitočné zaťaženie nosných rakiet. K januáru 2021 bolo vypustených už viac ako 1 350 cubesatov.
V roku 1999 Kalifornská polytechnická štátna univerzita (Cal Poly) a Stanfordova univerzita definovali špecifikácie cubesatov na podporu a rozvoj zručností potrebných pre návrh, výrobu a testovanie malých satelitov určených pre nízku obežnú dráhu Zeme (LEO), ktoré majú množstvo vedeckých výskumných funkcií a overujú nové vesmírne technológie.
Okrem cubesatov určených pre umiestnenie na rôzne obežné dráhy okolo Zeme, existujú aj cubesat misie k Mesiacu (Lunar IceCube, CAPSTONE, Lunar Flashlight), planetárne cubesaty (MarCO) aj cubesaty k ďalším telesám slnečnej sústavy, nesené a vypúšťané väčšinou materskou sondou (DART, Hera).
Dizajn.
Špecifikácia cubesatov má na najvyššej úrovni viacero cieľov. Hlavným dôvodom miniaturizácie satelitov je zníženie nákladov na ich vypustenie. Sú vhodné na vynášanie využitím nevyužitej kapacity väčších nosných rakiet. Pravidlá dizajnu cubesatov minimalizujú riziko pre zvyšok nosnej rakety a pre hlavný náklad. Zjednotenie užitočných zaťažení s vypúšťacími zariadeniami umožňuje rýchlu výmenu užitočných zaťažení a rýchle využitie možností vypúšťania.
Štandardné kocky cubesatov pozostávajú z jednotiek 10 × 10 × 11,35 cm, ktoré sú skonštruované tak, aby poskytovali priestor 10 × 10 × 10 cm alebo 1 liter užitočného objemu s hmotnosťou najviac 1,33 kg na jednotku. Najmenšia štandardná veľkosť je 1U, zatiaľ čo 3U sa skladá z troch pozdĺžne naskladaných jednotiek, ktoré sú spojené v rade.
Prístupové porty, ktoré majú byť prístupné aj po vložení do vypúšťacieho kontajnera majú byť orientované na stranách +X a -X, viď výkres Cal Poly.
Materiály použité v konštrukcii cubesatu musia mať rovnaký koeficient tepelnej rozťažnosti ako P-POD, aby sa zabránilo zaseknutiu pri vypúšťaní. Povoleným materiálom sú podľa špecifikácii štyri konkrétne zliatiny hliníka: 7075, 6061, 5005 a 5052. Hliník použitý na konštrukciu, najmenej v časti ktorá prichádza do styku s konštrukciou P-POD, musí byť eloxovaný, aby sa zabránilo zvareniu za studena. Výber je navyše z osvedčených materiálov, pretože nie všetky materiály môžu byť použité vo vákuu.
Zariadenie na vypúšťanie cubesatov.
Pretože takmer všetky cubesaty majú veľkosť 10 × 10 cm (bez ohľadu na dĺžku), je možné každý vypustiť pomocou univerzálneho vypúšťacieho kontajnera, napríklad Poly-PicoSatellite Orbital Deployer ("P-POD"), vyvinutého a vyrobeného v Cal Poly.
Právny rámec.
Na vypustenie družice a komunikácie sa vzťahuje kozmické právo. Pre objekty registrované na Slovensku platí niekoľko zákonov, kde medzi najdôležitejšie patrí:
Radoslav Danilák

Ing. Radoslav Danilák PhD. (* 28. február 1969, Prešov) je slovenský vysokoškolský pedagóg, podnikateľ, inovátor, hardvérový architekt, držiteľ štátneho vyznamenania Pribinov kríž I. triedy a ocenenia Krištáľové krídlo.
Životopis.
Otec Michal Danilák bol vysoko aktívny funkcionár KSČ vo Východoslovenskom kraji, zastávajúci množstvo politických funkcií, vrátane lektora večernej univerzity marxizmu-leninizmu pri OV KSS v Prešove. 
Zmaturoval v roku 1987 na Strednej priemyselnej škole elektrotechnickej v Prešove. Štúdium elektrotechniky dokončil na Technickej univerzite v Košiciach, kde následne ako vysokoškolský učiteľ vyučoval teóriu kompilátorov. Dosiahol tu titul PhD. v informatike a MS (Master of Science) v elektrotechnike.
V roku 1998 odišiel do USA. Tam začínal v spoločnosti Gizmo Technologies ako hlavný architekt procesora x86-64. Následne prešiel do Toshiby, kde pracoval ako procesorový architekt a spoločne so svojím tímom vyvíjal čip do PlayStation 2. V spoločnosti NVIDIA bol šéfdizajnérom čipsetu nForce4. Podieľal sa na vývoji čipu Nvidia Fermi, použitého v Číne na budovu superpočítača Tianhe-1A. V roku 2006 spoluzaložil firmu SandForce, ktorá vyvinula SSD controller pre MLC flash pamäť, a v roku 2010 firmu Skyera produkujúcu sofistikovaný úložný priestor vo veľkosti škatule od pizze pre americkú armádu a tajné služby. Firmu SandForce po niekoľkých rokoch úspešne predal. V roku 2016 spoluzaložil v Silicon Valley spoločnosť Tachyum, ktorú riadi. So spoločnosťou Tachyum vyvíja širokospektrálne aplikovateľný procesor Prodigy s ambíciou vyriešiť problémy fyzikálnych vlastností čipov určených pre datacentrá a vysokovýkonné počítače s ohľadom na ekologickú udržateľnosť technologického pokroku.
Je autorom približne 220 patentov.
Ocenenia.
Prezident Andrej Kiska mu 8. januára 2019 prepožičal vyznamenanie Pribinov kríž I. triedy za mimoriadne zásluhy o hospodársky rozvoj Slovenskej republiky v oblasti podnikania a informačných technológií. Ocenenie Krištáľové krídlo v kategórii inovácie a startupy obdržal 9. februára 2020.
Bannik

Bannik () je v mytológii východných Slovanov démonický trpaslík, zvláštny druh škriatka, neláskavý duch. Žije v bani (sauna), je zvyčajne neviditeľný, niekedy má podobu nahého starca pokrytého blatom a lístím saunovej metličky alebo muža s dlhými vlasmi a tiež sa z neho stáva kanec, pes, mačka, žaba a biely zajac. Žije za pieckou v bani (sauna) alebo pod poličkou. Rád sa saunuje v bani po niekoľkých výmenách osôb, umýva sa veľmi špinavou vodou, ktorá steká z ľudských tiel. Predpokladá sa, že Bannik sa saunuje po polnoci a v tom čase sa ľudia už nemajú saunovať.
Ľudové predstavy.
Za všetky neúspechy v bani (sauna) je vinný Bannik. Najobľúbenejšou zábavou Bannika je popáliť ľudí vriacou vodou, hádzať kamene do piecky a tiež búchať na stenu, čím vystraší tých, ktorí sa saunujú. Bannik škodí veľmi bolestivo (vytrháva kožu alebo ľudí usaunuje k smrti), ale iba tým, ktorí porušujú pravidlá.
Aby si Bannika ľudia spriatelili, nechávajú mu v bani kúsok ražného chleba s množstvom soli a tiež mu v bani nechávajú trochu vody a kúsok mydla. Aby Bannik nikomu neubližoval, ľudia udusia čierne kurča bez toho, aby mu vytrhali perie a zakopú ho pod prah bane a nechávajú ho tam až do Zeleného štvrtka.
Bannik v ženskej podobe sa nazýva Bannika alebo matka bane. Je to strapatá a strašná stará žena. Môže sa zjavovať tiež nahá, alebo v podobe mačky. Býva pod poličkou.
Ďalšou verziou banniky je Šišiga. Je to démonické stvorenie, ktoré sa vydáva za známeho človeka a láka ľudí do bane na parný kúpeľ a môže sa usanunovať až ku smrti. Šišiga sa zjavuje tým, ktorí vchádzajú do bane so zlými úmyslami a bez modlitby.
Bannik sa zúčastňuje vianočných veštieb. O polnoci dievčatá prídu k otvoreným dverám bane a zdvihnú si sukne. Ak sa Bannik dievčaťa dotkne huňatou rukou, bude mať dievča bohatého ženícha, ak nechlpatou rukou, bude chudobná a ak mokrou rukou, bude z nej opilec.
Podľa legendy sa červená neviditeľná čiapka Bannika, ktorú si necháva sušiť na kachliach, dá ukradnúť presne o polnoci. Po krádeži však musíte hneď utekať do kostola, ale ak tam včas nedobehnete, Bannik vás dobehne a zabije.
Kvalifikácia na Majstrovstvá sveta vo futbale 2022 – Európa

Európska časť kvalifikácie na Majstrovstvá sveta vo futbale 2022 bola jednou zo šiestich kontinentálnych častí kvalifikácie o postup na MS vo futbale 2022 v Katare. O 13 miest na svetovom šampionáte sa uchádzali reprezentačné mužstvá 55 členských krajín Únie európskych futbalových zväzov (UEFA).
Žrebovanie kvalifikácie.
Žrebovanie kvalifikačných skupín sa uskutočnilo 7. decembra 2020 v Zürichu vo Švajčiarsku. 55 účastníckych tímov európskej kvalifikácie bolo vyžrebovaných do desiatich skupín, z toho piatich šesťčlenných a piatich päťčlenných. Víťazi skupín si zabezpečia postup na záverečný turnaj Majstrovstiev sveta 2022. Tímy z druhých miest, spolu s dvoma mužstvami z Ligy národov UEFA 2020/2021, postupujú do baráže o zostávajúce tri postupové miesta.
Nasadenie do košov.
Účastníkov kvalifikácie rozdelili pred žrebovaním na základe rankingu FIFA do šiestich výkonnostných košov (v zátvorke je poradie v rankingu FIFA z novembra 2020).
Baráž.
Tímy z druhých miest základných skupín, plus dva tímy z Ligy národov UEFA 2020/2021, mali šancu dostať sa na Majstrovstvá sveta cez baráž. 12 tímov bolo vyžrebovaných do troch play-off, ktoré sa hrali systémom semifinále a finále. Žreb sa konal 26. novembra 2021 v Zürichu, play-off sa hralo 24. a 29. marca 2022. Rusko bolo vylúčené, zápas Škótsko-Ukrajina a finále Play-off A boli preložené na jún.
Play-off A.
Wales postúpil na Majstrovstvá sveta.
Play-off B.
Poľsko postúpilo na Majstrovstvá sveta.
Play-off C.
Portugalsko postúpilo na Majstrovstvá sveta.
Európska liga vo volejbale mužov 2008

Európska liga vo volejbale mužov 2008 bol 5. ročník prestížnej Európskej ligy mužov, európskej súťaže národných tímov vo volejbale, ktorú organizuje Európska volejbalová konfederácia (CEV). Konala sa v 9 dejiskách všetkých zúčastnených tímov od 13. júna – 20. júla 2008, za účasti 9 tímov rozdelených do 2 skupín. Najlepšie dva tímy z každej skupiny postúpili do Final four spolu s usporiadateľom Final four, ktoré sa hralo v Turecku v Burse. Víťaz Európskej ligy mal právo zúčastniť sa kvalifikácie o postup do Svetovej ligy v roku 2009.
Final four v Burse.
 Bursa
Vírusoid

Vírusoid alebo virusoid je druh subvírusovej častice (a teda aj druh nebunkovca), ktorý sa síce vyskytuje najmä u suchozemských rastlín, ale vírusoidom je napríklad aj vírus hepatitídy D. Konkrétne sú vírusoidy krátke kruhové molekuly ssRNA zapuzdrené obalovým proteínom kódovaným tzv. pomocným vírusom (helper vírusom). Genóm vírusoidov je zložený z niekoľko stoviek nukleotidov a nekóduje žiadne proteíny. Dá da teda povedať, že virusoidy sú v podstate viroidy obalené kapsidovým proteínom nejakého vírusu. V niektorých textoch sa vírusoidy hodnotia ako podtyp satelitov. Ako pri všetkých nebunkovcoch je aj pri virusoidoch sporné, či ich možno považovať za organizmy a za živé.
Ján Országh

Ján Országh môže byť:
Európska liga vo volejbale mužov 2007

Európska liga vo volejbale mužov 2007 bol 4. ročník prestížnej Európskej ligy mužov, európskej súťaže národných tímov vo volejbale, ktorú organizuje Európska volejbalová konfederácia (CEV). Konala sa v 12 dejiskách všetkých zúčastnených tímov od 25. mája – 8.júl 2007, za účasti 12 tímov rozdelených do 3 skupín. Najlepšie tímy z každej skupiny postúpili do Final four spolu s usporiadateľom Final four, ktoré sa hralo v Portugalsku v Portimão. Víťaz Európskej ligy mal právo zúčastniť sa kvalifikácie o postup do Svetovej ligy v roku 2008.
Final four v Portimão.
 Portimão
ExoMars Trace Gas Orbiter

ExoMars Trace Gas Orbiter (skrátene ExoMars Orbiter alebo TGO) je spoločný projekt Európskej vesmírnej agentúry (ESA) a ruskej vesmírnej agentúry Roscosmos. V roku 2016 vyslali k Marsu atmosférickú výskumnú družicu a demonštračný pristávací modul Schiaparelli EDM (), ako súčasť európskeho programu ExoMars.
Demonštračný pristávací modul Schiaparelli sa od TGO odpojil 16. októbra 2016 a bol navedený na pristávaciu trajektóriu. 19. októbra prebehol pokus o pristátie. Veľká časť šesťminútového zostupu prebehla podľa očakávania, v dôsledku predčasného uvoľnenia padáka však demonštračný modul tvrdo dopadol na povrch Marsu.
Výskumná družica TGO v marci 2017 spomalila pomocou aerobrakingu a usadila sa na obežnej dráhe Marsu. Aerobraking bol ukončený 20. februára 2018, kedy bola orbitálna dráha na záver stabilizovaná motoricky, s parametrami 200 x . Následne bola družica motoricky navedená na finálnu kruhovú dráhu s výškou , odkiaľ úspešne vykonáva vedecké pozorovania a zasiela dáta na Zem.
Kľúčovým cieľom misie je lepšie porozumieť metánu (CH4) a ďalším stopovým plynom prítomným v marťanskej atmosfére, ktoré by mohli byť dôkazom možnej biologickej aktivity. TGO bude tiež fungovať ako komunikačné spojenie pre pristávací modul a rover ExoMars a bude poskytovať komunikáciu pre ďalšie povrchové sondy Marsu so Zemou.
Vedecké prístroje TGO.
Zoznam vedeckých prístrojov na sonde TGO:
Porucha na prístroji ACS.
V roku 2020 zlyhal kryochladič na spektrometre TIRVIM, ktorý je súčasťou ACS. Spektrometer bol následne vypnutý. Kryochladič spoľahlivo fungoval 8 000 cyklov z 10 000 plánovaných.
Pozorovania TGO.
Voda na Marse.
Medzi najvýznamnejšie objavy z pohľadu kolonizácie Marsu patrí potvrdenie výskytu podpovrchových zásob vodného ľadu. Povrch Marsu bol zmapovaný neutrónovým detektorom FREND a vytvoril mapu ľadu a hornín bohatých na vodu vo vrchnej vrstve regolitu. Potvrdil tiež očakávaný, na vodu bohatý polárny permafrost.
Absencia metánu.
Podľa prvotných pozorovaní bola voči očakávaniu nameraná prekvapivo nízka úroveň metánu v hornej atmosfére.
Kolobeh chlóru v atmosfére.
V atmosfére bola zistená prítomnosť HCl. Vedci sa snažia vytvoriť teóriu o kolobehu chlóru v atmosfére Marsu.
Al-Amal

Nádej, alebo Al-Amal () alebo Hope () je prvá planetárna sonda Spojených arabských emirátov. Štartovala 19. júla 2020 na japonskej nosnej rakete H-IIA a od 9. februára 2021 je družicou planéty Mars, ktorú obieha vo výške od 20 000 &amp;do 43 000 km.
Dizajn, vývoj a operácie misie vedie Vesmírne stredisko Muhammada bin Rášida (MBRSC). Kozmickú sondu vyvinuli v MBRSC a v Laboratóriu pre fyziku atmosféry a vesmíru (LASP) na University of Colorado Boulder s podporou Arizonskej štátnej univerzity (ASU) a Kalifornskej univerzity v Berkeley. Zostavili ju na univerzite v Colorade.
Družica bude študovať denné a sezónne cykly poveternostných podmienok v spodnej atmosfére Marsu, ako je napríklad prachová búrka. Jej úlohou je skúmať, ako sa počasie líši v rôznych oblastiach planéty. Tiež to prispeje k našim poznatkom o stratách atmosférického vodíka a kyslíka na Marse a ďalších možných príčinách drastických klimatických zmien planéty. 
Al-Amal bola prvou z troch vesmírnych misií vyslaných na Mars počas štartovacieho okna Marsu v roku 2020. Misie tiež zahájili národné vesmírne agentúry v Číne (Tianwen-1) a USA (Mars 2020 a jeho rover "Perseverance"). Sonda bola vypustená z Tanegashima Space Center v Japonsku s japonskou raketou H-IIA. Všetky tri sondy dorazili k Marsu vo februári 2021. Misia Al-Amal a bola prvá z troch, ktorá dorazila na Mars a vykonala úspešný manéver vstupu na obežnú dráhu dňa 9. februára 2021. Spojené arabské emiráty sa tak stali prvou arabskou krajinou a piatou krajinou, ktorá sa dostala na Mars, a druhou krajinou, ktorá na svoj prvý pokus úspešne vstúpila na obežnú dráhu Marsu. Z tejto trojice sond je tiež najmenšia a najľahšia.
Slovenský PATRIOT

Slovenský PATRIOT, pôvodne založená v roku 2021 ako Reálna Národná Strana – PATRIOT (skratka RNS – PATRIOT) je slovenská politická strana. Bola založená v roku 2021 okolo europoslanca Miroslava Radačovského. Neskôr bola strana premenovaná na Slovenský PATRIOT.
Vedenie strany.
Predsedníctvo strany má deväť členov.
Voľby 2023.
Pred predčasnými parlamentnými voľbami v septembri 2023 sa líder strany SNS, Andrej Danko, rozhodol zahájiť spájanie národných síl. Začiatkom mája oznámili Andrej Danko a Miroslav Radačovský, že sa dohodli na volebnej spolupráci ich strán. Viacero členov predsedníctva strany, vrátane Miroslava Radačovského, Michala Radačovského a Adama Lučanského sa takto dostalo na kandidátku strany SNS.
Preferencie spojenej kandidátky SNS od oznámenia spájania a spoločnej kandidátky pravidelne presahujú 5%, takže strana sa pravdepodobne dostane do národnej rady.
Skanzen rušňov a technických zariadení

Skanzen rušňov a technických zariadení je železničné múzeum a pobočka Múzea histórie mesta Zduńska Wola. Nachádza sa v miestnej časti Karsznice.
Skanzen pripomína význam dôležitého železničného uzla „Karsznice“ na uhoľnej magistrále Horné Sliezsko – baltské prístavy. Vznikol vďaka riaditeľstvu severného obvodu štátnych železníc a iniciatíve pracovníkov ako podniková pamätná izba Podniku železničných vozidiel v Karszniciach. Po prípravách trvajúcich od roku 1989 bol pre návštevníkov oficiálne otvorený 11. novembra 1993. Prvým exponátom bol parný rušeň Ty23-273. Postupne pribudlo sedem ďalších parných rušňov od rôznych výrobcov, tri priemyselné parné rušne a tri dieselové rušne. Medzi najvýznamnejšie exponáty patrí americký rušeň pre nákladnú dopravu Ty246-22 s prezývkou „Truman“ či „Američan“. Je jediným zachovaným exemplárom v Poľsku. V roku 1999 v dôsledku zmien v štátnych železniciach začala zbierka chátrať. V 2007 mesto Zduńska Wola spolu s Múzeom histórie mesta prejavili záujem o prevzatie zbierok ohrozených vandalizmom, čo sa podarilo v roku 2010. Od 2015 je pobočkou Múzea histórie mesta Zduńska Wola.
Európska liga vo volejbale mužov 2006

Európska liga vo volejbale mužov 2006 bol 3. ročník prestížnej Európskej ligy mužov, európskej súťaže národných tímov vo volejbale, ktorú organizuje Európska volejbalová konfederácia (CEV). Konala sa v 8 dejiskách všetkých zúčastnených tímov od 21.júla – 20.augusta 2006, za účasti 8 tímov, ktoré hrali v jednej skupine každý s každým. Najlepšie 4 tímy zo skupiny postúpili do Final four spolu s usporiadateľom Final four, ktoré sa hralo v Turecku v Izmire. Víťaz Európskej ligy mal právo zúčastniť sa kvalifikácie o postup do Svetovej ligy v roku 2007.
Final four v Izmire.
 Izmir
Centauri Production

Centauri Production je česká vývojárska spoločnosť, zameraná na vývoj počítačových hier. Je tiež aktívna v produkcii multimediálnych aplikácií, prezentácií, softvérov pre filmové a animačné štúdiá, a pre webové stránky a interface. Centauri Production bola členom IDEA Games.
Vydané hry.
V Centauri Production zatiaľ vydali nasledujúce hry (všetky pre PC):
Používané technológie.
CPAL3D je engine vytvorený Centauri Production pre vlastné použitie. Bol použitý k vytvoreniu hry Memento Mori (2008), víťaza ceny Best Adventure Story award za rok 2008 na Adventure Archiv.